Vi var 3 voksne personer som overnattet to netter i Nicolay & Katrine sin flotte leilighet på Grünerløkka.
Hele leiligheten er stilfullt innredet og det er rent og pent.
Master soverom har en dobbelseng som var veldig god. Soverom to har en dobbel luftmadrass. Dette var overhode ikke noe problem og vi sov alle sammen meget godt. Det var noe støy ute grunnet beliggenhet like ved Sofienbergparken, men dette var ikke noe problem for nattesøvnen og må nesten forventes når en bor så sentralt.
Vi benyttet oss av gateparkering etter noe kluss med privat parkering i parkgarasje. Dette fungerte veldig greitt, bilen stod trygt i en lite trafikkert gate like utenfor leiligheten.
Vi benyttet oss også av den flotte takterrassen de har tilgang til. Der får en flott utsikt ut over området.
Vi kommer gjerne igjen, og vil anbefale leiligheten til Nicolay & Katrine videre🫶🏼.